Ellemme tee mitään estääksemme sitä,
seuraavan 40 vuoden aikana koemme globaalisti
neurologisten sairauksien epidemian.
Iloinen ajatus.
Tällä kartalla jokaisen sinisen valtion
väestöstä yli 20 prosenttia on yli 65-vuotiaita.
Tässä on maailma, jossa elämme.
Tässä maailmassa lapsenne tulevat elämään.
12 000 vuoden ajan ikäjakauma ihmispopulaatiossa
näytti pyramidilta, vanhimpien ollessa huipulla.
Se on jo tasautumassa.
Vuoteen 2050 mennessä se tasoittuu ja alkaa kääntyä ylösalaisin.
Kerron mistä se johtuu.
Keskimääräinen elinikä on yli kaksinkertaistunut vuodesta 1840,
ja se kasvaa parhaillaan noin viisi tuntia joka päivä.
Se ei ole pelkästään hyvä asia,
koska yli 65-vuotiaalla riski Alzheimerin taudin tai
Parkinsonin taudin saamiseen kasvaa eksponentiaalisesti.
Vuoteen 2050 mennessä Yhdysvalloissa tulee olemaan noin 32 miljoonaa ihmistä,
jotka ovat yli 80, ja jos emme tee sille jotain,
puolella heistä tulee olemaan Alzheimerin tauti
ja kolmella miljoonalla muulla Parkinsonin tauti.
Juuri nyt nuo, ja muut neurologiset sairaudet --
joihin meillä ei ole parannuskeinoa eikä ehkäisyä --
maksavat noin 300 miljardia dollaria vuosittain.
Vuonna 2050 ne tulevat maksamaan yli tuhat millardia dollaria.
Alzheimerin tauti alkaa kun proteiini,
jonka pitäisi olla hyvin laskostunut,
laskostuu väärin ikään kuin sekaisin oleva origami.
Joten yksi meidän tavoitteemme on suunnitella lääkkeitä,
jotka toimivat kuin molekulaarinen teippi
pitäen proteiinin oikeassa muodossaan.
Teippi estäisi proteiinia muodostamasta sotkua,
joka vaikuttaa tappavan suuria osia aivosta laskostuessaan väärin.
Mielenkiintoista kyllä, muut neurologiset sairaudet,
jotka vaikuttavat hyvin erilaisiin kohtiin aivoissa
myös sisältävät väärin laskostuneita proteiinivyyhtejä,
mikä vihjaa, että lähestymistapamme voisi olla yleisempi,
ja sitä voitaisiin käyttää parantamaan useita neurologisia sairauksia,
ei vain Alzheimerin tautia.
Tässä on myös mielenkiintoinen yhteys syöpään,
koska ihmiseillä, joilla on neurologisia sairauksia,
on hyvin vähän yleisimpiä syöpiä.
Tätä yhteyttä monet tutkijat eivät tutki juuri nyt,
mutta me olemme siitä kiinnostuneita.
Kaikista tärkeimpiä ja luovimpia töitä tällä alalla
rahoitetaan yksityisillä lahjoituksilla.
Yksityiselle lisärahoitukselle on valtava kysyntä,
koska valtio on lopettanut suuren osan rahoituksesta, valitettavasti.
Sillä välin, kun odotamme tämän kaiken toteutumista
on jotain, mitä voitte tehdä auttaaksenne itseänne.
Jos haluatte vähentää Parkinsonin taudin riskiä,
kofeiini suojaa siltä jossain määrin; kukaan ei tiedä miksi.
Päävammat ovat pahasta. Ne johtavat Parkinsonin tautiin.
Lintuinfluenssa ei myöskään ole hyvä ajatus.
Suojataksesi itsesi Alzheimerin taudilta,
on havaittu, että kalaöljyllä
on Alzheimerin taudin riskiä vähentävä vaikutus.
Verenpaine on syytä pitää alhaalla,
koska krooninen korkea verenpaine
on suurin yksittäinen Alzheimerin taudin riskitekijä.
Se on myös suurin riskitekijä glaukoomalle,
joka on, ikään kuin, silmän Alzheimerin tauti.
Ja tietenkin, mitä tulee kognitiivisiin vaikutuksiin,
"käytä aivojasi" pätee yhä,
eli on syytä pysyä älyllisesti stimuloituna.
Mutta hei, te olette kuuntelemassa minua,
joten se homma on hoidossa.
Ja vielä yksi asia. Toivottakaa kaltaisilleni ihmisille onnea, ok?
Koska kello käy meille kaikille.
Kiitos.